ky ky el ky ky ky ky kk ky ky ky ky ky ky kk ru ky ky ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru ru
"Агым", 31.10.08 - 20-бет: •
"Пейджерибизге" жана SMS үчүн кыска номурга сахна жана саясат жылдыздарына арналган далай арзуу, сын-пикир билдирүүлөр түшүп турат. Ошондон улам жылдыздарга багытталган билдирүүлөрдү "Пейджердин" "Пейджерчесине" жарыялап турууну туура көрдүк. Коомдогу окуяларга күйүп-бышсаңыз - "Пейджерге" 66-55-68 номурун бурап, жылдызды сүйүп-күйүп атсаңыз, же сын айтсаңыз - "Пейджерчеге" AGYM деген сөздөн баштап 2525 кыска номуруна SMS жолдоңуз. Бул ирет рубриканын мейманы - Урмат Усенов.
П-64. Урмат, "Махабат кайырчысына" тарттырган жаңы клибиң сонун болуптур. 0777ХХХХ50. Бактыгүл.
П-65. Мыктылар өзүнөн-өзү тандалып калат деген сөздүн чындыгын сенден билдим. Азаматсың! 0543ХХХХ89. Эма.
П-66. Урмат, Бактыгүл менен болгон мамилеңди неге мынча жашырдың? 0772ХХХХ34. Адинай.
П-67. Урмат, мен сени жакшы көрөм! 0772ХХХХ71. Айзада.
П-68. Урмат, Неля экөөңөр сулуу жуп болосуңар! 0555ХХХХ86. Асыл.
П-69. Канча концерттерге барсам да өзүңүзгө таптакыр жолуга албай койдум. Сиз менен кантип сүйлөшсө болот? 0543ХХХХ51. Наргиз.
П-70. Чыгармычылыгың дагы бир тепкичке өйдөлөгөнүн байкадым. Ушунуңан жазба! 0550ХХХХ41. Жамиля.
П-71. "Жылдыз" оорусуна чалдыга элексизби? 0543ХХХХ90. Кузя.
П-72. Жаңы клибиң - супер! Молодец, Урмат! 0772ХХХХ37.
Кимдир бирөөгө же айрым бир жагдайда сын-пикириңиз, зарыл сөзүңүз, каалооңуз барбы? Ар аптанын экинчи күнү (шейшемби) эртең мененки 10дон 12ге чейин 66-55-68 телефонуна чалып же AGYMpage деген сөздөн баштап 2525 номуруна SMS-билдирүү жөнөтсөңүз болот. 3-4 сүйлөмдөн ашпаган куйкум сөзүңүздү, боорду эзген азил оюңузду, көңүл көтөргөн куттуктоолоруңузду күтөбүз. Бүйүр кызыткан билдирүү ээси "Пейджердин" белегине арзыйт. "Пейджер" - сиздин үнүңүз! Чалыңыз, SMS-билдирүү жөнөтүңүз. Бир SMS баасы $0.75
П-885. Кыргызыңдын байыганын ушундан бил, Ошуңбу, Бишкегиңби, атактуу көчөлөр турмак, жетим көчөлөрдөн бери иномаркалар батпайт. Карапайым эл да байбы же коррупционерлер элеби? Караш Насер.
П-886. Атаңдын көрү кең дүйнө, бир татым тузу кем дүйнө деген ушу экен го! Жок дегенде орто бай болсом Алайдагы жер титирөөдөн жабыр тарткан адамдарга ашуу ашып, бел басып барып жардам бербейт белем. Эмне дейин, ылайым мындай кырсык болбосун, Кудай өзү колдосун. Ушундайда билинет, кимдин Балтабай, кимдин Шалтабай экени. Баатырлар, генералдар, чиновниктер, урматтуусу, урматы жогу, оппозициясы, позициясы, бийликти сындаган чечендер кандай салым кошконун байкап атабыз. Р.К.Дада.
П-857. Жээнибиз Коңуратова Айжамалды 30-октябрь туулган күнү менен куттуктайбыз. Айжамал, ден соолугуң чың, өмүрүң узун болсун. Жүзүңдөн күлкү кетпей, арабызда бар бол. Тилеген ой-максаттарың кабыл болуп, ишиңдин ийгилиги арта берсин. Мека, Нургазы.
П-888. Ажобуз Германияга жазында кетсе болмок, светти бир жаңсыл кылып коюп. Өткөндөгүдөй чоң ушак жүрүп кетип, Балкыбеков "ии, келбей калган экен" деп ишенип ГЭСтерди сатып жибербесе болду, кашайтып. Алмаз.
П-889. Опер Алмаз байке, келе жаткан кесиптик майрамыңыз менен куттуктайм. Сиздин жакшылыгыңызды өмүр бою унутпайм. Карындашыңыз.
П-890. Борбордун булуң-бурчун Мэрия кара / Күзгүдөй тазарганы анын кана? / Кеңседе отурасың шамды жыртып / Актабай айлыгыңды жуткан кага! Эркин Жаныбеков.
П-891. Чиновниктер сулуулар менен ырчылардын конкурсун уюштуруп убара болуп жатышат. Булардан пайда деле жок. Мен ойлоп тапкычтардын конкурсун уюштурат элем. Шарт боюнча алар эки учетчик ойлоп табышмак. Бирин мурунга койсок, экинчисин бутка коймокпуз. Ансыз деле мындан башканын баарына учетчик коюлду. Басканыбызды, дем алганыбызды ченеп, андан акча түшүп турса экономикабыз көтөрүлөт беле дейм да. Сайрагүл.
П-892. КР башкы судмедэксперти, саламаттык сактоонун ардактуу кызматкери Матсаков Табылдыны эр ортону 50 жаш кутман курагы менен куттуктайбыз. Чың денсоолук, узун өмүр, иштерине ийгилик каалайбыз. Биртуугандары.
П-893. Мадумаров олчойгон жумуштарда иштеп жүрүп, катчылыкка жөн жерден барган жок. Арманы күч болчу, парламентти жаңгактата албай кеткен. Ажобуз менен чоң келишим түзүп барды окшойт, коопсуздук комитетин жаңгактатсаң барам деп. Алмаз.
П-894. Толуп кеткен курсагыңдын кадырына эмес, адамдын кадырына жет. Караш Насер.
П-895. Тик туруп төбө чачың, дүркүрөйт денең / Желгенин уксаң жутка аймактар, кендер / Алтында туруп, жарды кыргызды деген / Башкарат белем жалаң акылы кемдер. Эркин Жаныбеков.
П-896. "Жаңы Кыргызстандын" дайыны угулбай кетти го. Же арада сүйлөшүүлөр жүрүп жатабы. Кумар.
П-897. Акебиз Сапаров Муратты кесиптик майрамы менен куттуктайбыз. Сизге чың ден соолук, узун өмүр, күжүрмөндүк менен эмгектене берүүңүздү каалайбыз. Карындаштарыңыз Таңсулуу, Айпери.
П-898. Орден-медаль алган замандаштарыбыз уят эле болушту го. Кадимки соода турбайбы сыйлык алган деле. Чын эле, депутат Р.Ирсалиев айткандай, мага эмнеге, кайсы сиңирген эмгегим үчүн орден-медаль берип атышат деп ойлонушпайбы. Же сыймыктан жок, же берген 500 долларыңардан жок, ит эле болдуңар го. Жылдыз.
П-899. Марк Дакаскосту көрүп, анын жөнөкөйлүгүнө, тамашага жакындыгына баа бердим. Эч кандай жылдыз оорусу жок эле карапайым адамдар менен баарлашып атат. Аргасыздан биздин асмандап кеткен жылдыз сөрөйлөр эске түшөт экен. Марк деле Голливуд жылдызы болуп жер менен басып жүрөт. Силер болсо сүйлөөр-сүйлөмөксөн, басаар-басмаксан болуп керилесиңер го, чиркин. Бермет.
П-900. Кочкор районунда жашаган апакем Зуураны 60 жаш торколуу тою менен куттуктайм. Апа, ылайым оорубаңыз, өмүрүңүз узун болуп, биздин бактыбызга аман болуңуз. Небере-чөбөрөлөрүңүздү эркелетип, уулдун урматы менен кыздын кызматына бөлөнүп жүрүңүз. Кызыңыз Адеми.
П-901. Жашоо скучно болуп кетти го. Бул убакка чейин митинг-пикет деп калчу элек. Эчтеке чечилбесе да аны көрүп, тигини карап,кошо кыйкырышып көңүлдүү өтчү эле күз менен жаз. Эсил кайран күндөр, ай! Сыргак.
П-902. Алтыша, туулган күнүң кут болсун. Мен сени жакшы көрөм! Селим.
П-903. Алым Токтомушев мырза, эчен жылдан бери коюн-колтукка катылып, барактары күзгү жалбырактай саргарып бүткөн "Эски дептериңиздин" жарыкка чыгышы менен чын дилимден куттуктайм. Жумуртка баскан мекияндай макаламды басып жатып, кескилеп, тырмалап отуруп, акыры "Бомбейкатка" кошконуңа да ыракмат. Ич тарлык кылып тырышпай, кең пейил болуп, "Жаңы дептериңдин" да жарык көрүшүн каалаймын. Жумаш Ибрай уулу.
П-904. Жаныбек байке, шорпоңуз жакшы кайнабай калган го. Дымыңыз чыкпай, өчүп калды. "Акжолчулардан" отун сурап, жакшылап кайнатпасаңыз боткого айланып калбасын. Айтурган.
П-905. Ахматбек Келдибеков мырза "голубой мечтасына" жетип, салыкчы болуп отуруп калды го. Креслоңуз кут болсун. Болгону, Бакиевдерге эмкисинде да алданып калбаңыз. Нурзат.
П-906. Кесиптешибиз Акинай эжени уулдуу болушу менен куттуктайбыз. Эже, бешик бооңуз бек болуп, Азиреттин денсоолугу чың, өмүрү узун болсун. Аку, Наргиз, Чынара, Шайыр.
П-907. "Кыргызстан обондору" туура айтат. Жашоо чындап эле керемет. Кыргыз.
П-908. А.Атамбаев, Б.Шерниязов, Т.Сариев, Ө.Текебаевдердин дайны чыкпай калды. Эки кочкордун башы бир казанда кайнабасын түшүнүштүбү же дагы бир нерсенин ичинен чыгышабы. Баары бир силерден үмүтүбүз чоң. Алымбек.
П-909. Мира, алып кеткен буюмдарды төөнүн куйругу жерге тийгенде апкелип бересиңби? Жами.
П-910. Менттер, майрамыңар кут болсун. А-бу дегенибиз менен ишиңер чындап опурталдуу. Ийгилик коштоп, өмүрүңөр узун болсун. Башыбызга каран түн түшкөндө биринчи болуп эске силер келесиңер. Наглый болсоңор да, кекиртегиңер кернейдей болсо да ишээнерибиз өзүңөрсүңөр. Бар болгула! Бакытай.
П-911. Арабадан чыккан аттай болуп карып, жедеп тиякка кетээринде Азербайжан президенти Г.Алиев уулу Ильхамды ажо кылып кетти. Токтоп-токтоп сүйлөгөн Э.Шеварнадзе күйөө баласынын чатагы болбогондо дагы деле президент болмок. Аларга караганда Бакиев Курманбек мырза таптаган аттай болуп турбайбы. Ошондой болгондон кийин эмне үчүн Бакиев экинчи мөөнөткө барбашы керек? Р.К.Дада.
П-912. Күндүн суугу көңүлүмдү чөгөрүп жиберди. Үйдү жылытайын десем отун жок, жылыткычты жеңем сайдырбайт, свет кетет деп. Тамак жасап ушундай аппетит менен жейин деп атсам, толтура киши келип табагымды таппай калдым. Уктайын десем уйку жок. Иши кылып бир күнүм текке кетип өлдү. Венера.
Жеңүүчүбүз - экономикабызды гүлдөтүүнүн жолун тапкан Сайрагүл (П-891), редакция менен байланышыңыз.